Burkina Fasos flagg og våpen
Store norske leksikon,Geografi,Flagg og nasjonalsymboler,Flagg og våpen
Burkina Fasos flagg er delt i to horisontale felt i rødt (øverst) og grønt, med en femtagget gyllen stjerne midt på delingslinjen. Flagget ble antatt ved revolusjonen i 1984 og erstattet da et tidligere flagg med tre horisontale felt i sort, hvitt og rødt.
Riksvåpenet Riksvåpenet er et skjold delt av en smal, svart bjelke i et øvre rødt og et nedre grønt felt. Bjelken er belagt med en femtagget stjerne i gull. Bak skjoldet er to korslagte lanser. Skjoldbærere er to sølv hester. Overskjoldet et sølv tekstbånd med landets navn i svart. Under skjoldet er en åpen bok og et hvitt tekstbånd med innskriften Union Progrès Justice (enhet – fremskritt – rettferdighet). Våpenet ble offisielt antatt i 1997 og erstattet et tidligere våpen fra 1984. Les mer i Store norske leksikon Burkina Faso Burkina Fasos historie Burkina Fasos politiske system flagg riksvåpen